Predkladacia  správa

	
Na rokovanie vlády Slovenskej republiky sa predkladá Dodatok k návrhu na zrušenie úloh vyplývajúcich z uznesení vlády Slovenskej republiky pre ministerku spravodlivosti. Materiál sa predkladá ako iniciatívny návrh ministerstva spravodlivosti Slovenskej republiky.

Dôvodom predkladaného dodatku je potreba vypustenia slovného spojenia „obchodného registra“ z textu pôvodného znenia úlohy č. B.4 vyplývajúcej                   z uznesenia č. 853 z 25. októbra 2000.

Pôvodné znenie textu predmetnej úlohy: „doplniť aplikáciu systému JASPI/Web a sprístupniť moduly právnych predpisov, obchodného registra, judikatúry a ďalších modulov prostredníctvom siete GOVNET/Internet pre užívateľov siete GOVNET a zabezpečiť ich pravidelnú mesačnú aktualizáciu“ sa navrhuje zmeniť nasledovne: „doplniť aplikáciu systému JASPI/Web a sprístupniť moduly právnych predpisov, judikatúry a ďalších modulov prostredníctvom siete GOVNET/Internet pre užívateľov siete GOVNET a zabezpečiť ich pravidelnú mesačnú aktualizáciu“.

K uvedenému kroku pristupujeme vzhľadom na skutočnosť, že v súčasnej dobe je realizované poskytovanie údajov z  obchodného registra na internete pre všetkých občanov. Taktiež je poskytovaná služba „CORWIN - Dátová pumpa“ v sieti GOVNET pre orgány, ktoré majú zo zákona právo na plný prístup k údajom obchodného registra a ktorým je registrový súd povinný poskytovať údaje z obchodného registra.

V prípade ponechania pôvodného znenia textu úlohy by išlo o duplicitný režim vzhľadom na pripravovanú elektronickú komunikáciu s obchodným registrom na základe uznesenia vlády číslo 280 z 23. apríla 2003.

Navrhovaným dodatkom nedochádza k zrušeniu úlohy, ale len k jej zmene.

Materiál nemá finančný, ekonomický, environmentálny vplyv ani vplyv na zamestnanosť, a preto sa táto doložka nevyhotovuje.

Návrh nebude mať dopad na štátny rozpočet, rozpočty obcí alebo rozpočty vyšších územných celkov, nebude mať vplyv na zamestnanosť, ani na tvorbu pracovných miest.